Document ID: 32013R0172

KOMISJONI RAKENDUSMÄÄRUS (EL) nr 172/2013,
26. veebruar 2013,
teatavate olemasolevate veininimetuste kõrvaldamise kohta nõukogu määruses (EÜ) nr 1234/2007 sätestatud registrist
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 118s lõiget 3 koostoimes artikliga 4,
ning arvestades järgmist:
(1)
Kooskõlas nõukogu 17. mai 1999. aasta määruse (EÜ) nr 1493/1999 (veinituru ühise korralduse kohta) (2) artiklitega 51 ja 54 ning komisjoni 29. aprilli 2002. aasta määruse (EÜ) nr 753/2002 (milles sätestatakse teatavad nõukogu määruse (EÜ) nr 1493/1999 rakenduseeskirjad veinisektori toodete kirjeldamise, nimetamise, esitlemise ja kaitse osas) (3) artikliga 28 kaitstud veininimetused võeti määruse (EÜ) nr 1234/2007 kohaselt automaatselt kaitse alla. Kõnealused veininimetused (edaspidi „olemasolevad kaitstud veininimetused”) on loetletud määruse (EÜ) nr 1234/2007 artikli 118n kohaselt loodud veini kaitstud päritolunimetuste ja kaitstud geograafiliste tähiste registris.
(2)
Kõnealuste olemasolevate kaitstud veininimetuste kohta olid liikmesriigid kohustatud komisjonile 31. detsembriks 2011 edastama tehnilised toimikud ja siseriiklikud otsused heakskiitmise kohta. Kooskõlas määruse (EÜ) nr 1234/2007 artikli 118s lõikega 3 arvatakse olemasolevad kaitstud veininimetused, mille kohta ei esitatud teavet ettenähtud kuupäevaks, kõnealuse määruse kaitse alt välja. Seepärast tuleks kõnealused nimetused registrist kõrvaldada.
(3)
Registrist kõrvaldamine ei mõjutaks selliseid veine, mis enne käesoleva määruse jõustumist on lastud turule või märgistatud nimetusega, mis tuleb registrist kõrvaldada. Seetõttu peaks kõnealuste veinide turustamine olema lubatud kuni varude lõppemiseni.
(4)
Käesoleva määrusega ettenähtud meede on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas loetletud veininimetused kõrvaldatakse määruse (EÜ) nr 1234/2007 artikli 118n kohaselt loodud registrist.
Artikkel 2
Enne käesoleva määruse jõustumist turule lastud või märgistatud, artiklis 1 osutatud veinimetustega veine võib turustada kuni varude lõppemiseni.
Artikkel 3
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. veebruar 2013

Labels: 3
18
17